b'\n_START_ARTICLE_\nNRJ\n_START_SECTION_\nNRJ Aamu\n_START_PARAGRAPH_\nAamua juontavat maanantaista perjantaihin Janne Lehmonen ja Jere J\xc3\xa4\xc3\xa4skel\xc3\xa4inen kello 6\xe2\x80\x9310.\n_START_SECTION_\nNRJ P\xc3\xa4iv\xc3\xa4\n_START_PARAGRAPH_\nNRJ P\xc3\xa4iv\xc3\xa4ss\xc3\xa4 juontamassa Julianna Jokela arkisin klo 10-14.\n_START_SECTION_\nNRJ Iltap\xc3\xa4iv\xc3\xa4\n_START_PARAGRAPH_\nIltap\xc3\xa4iv\xc3\xa4\xc3\xa4 maanantaista torstaihin juontaa Alexander \xe2\x80\x9dAllu\xe2\x80\x9d Eklund kello 14-18. Iltap\xc3\xa4iv\xc3\xa4\xc3\xa4 juontaa perjantaisin Riikka "Ritu" Karjalainen kello 14-18.\n_START_SECTION_\nNRJ Verho Show\n_START_PARAGRAPH_\nNRJ Verho Show ohjelmaa NRJ Illassa maanantaista torstaihin juontaa Veronica Verho klo 18-21.\n_START_SECTION_\nNRJ Perjantai\n_START_PARAGRAPH_\nPerjantaisin Alexander "Allu" Eklund toteuttaa kuuntelijoiden toiveita klo 18-21.\n_START_SECTION_\nLauantai\n_START_PARAGRAPH_\nLauantain aloittaa klo 01-06 NRJ:n viikonlopun \xc3\xb6iss\xc3\xa4 soiva EDM-musiikkiin keskittynyt NRJ Extravadance. Klo 06-10 parhaita paloja ohjelmassa NRJ Aamun Best Of. Lauantaita jatkaa klo 10-12 Riikka "Ritu" Karjalainen listaamalla Euroopan NRJ-kanavien soitetuimmat kappaleet  Eurohot 30 -ohjelmassa.\n_START_SECTION_\nSunnuntai\n_START_PARAGRAPH_\nSunnuntain ohjelmistossa aloittaa 01-06 NRJ Extravadance ja klo 06-10 parhaat palat kuluneelta viikolta ohjelmassa NRJ Aamun Best Of. Klo 10-22 Hit Music Only ja uusintana lauantain Eurohot 30 kello 22-24 Riikka "Ritu" Karjalaisen juontamana._NEWLINE_Muina aikoina kuullaan tauotonta musiikkia, "Hit Music Only!"\n_START_SECTION_\nMuuta\n_START_PARAGRAPH_\n11. helmikuuta 2011 NRJ Finland Oy avasi uuden radioaseman, kohderyhm\xc3\xa4n\xc3\xa4\xc3\xa4n yli 40-vuotiaat. Radio Nostalgia soittaa musiikkia 60-, 70- ja 80-luvuilta. 31. elokuuta 2015 Tomi Saarinen aloitti NRJ:n ja Radio Nostalgian kanavajohtajana. NRJ Finlandin toimitusjohtaja Antti Pakkala lopetti yhti\xc3\xb6n palveluksessa tammikuussa 2016. Anette Raunio aloitti NRJ Finlandin kanavajohtajana 1. helmikuuta 2016.\n_START_SECTION_\nTapahtumia ja oheistuotteita\n_START_PARAGRAPH_\nNRJ on j\xc3\xa4rjest\xc3\xa4nyt NRJ Radio Awards-konsertteja ymp\xc3\xa4ri Eurooppaa, Suomessa vuosina 2005, 2006 ja 2007. Konserteissa ovat esiintyneet muun muassa Anastacia, t.A.T.u., Westlife, Darin, Juanes ja Amy Diamond._NEWLINE_NRJ Live on tapahtuma, jossa suomalainen artisti tai yhtye esiintyy kerran kuussa NRJ:n studiolla kuuntelijoille yksityistilaisuutena. My\xc3\xb6s radiokuuntelijat p\xc3\xa4\xc3\xa4sev\xc3\xa4t kuulemaan pienen p\xc3\xa4tk\xc3\xa4n esiintyv\xc3\xa4st\xc3\xa4 artistista radion v\xc3\xa4lityksell\xc3\xa4. Liveen p\xc3\xa4\xc3\xa4see ainoastaan voittamalla liput, joka on mahdollista toivomalla musiikkia NRJ Top 10 -listalle. Kes\xc3\xa4ll\xc3\xa4 NRJ Live on tauolla. Vuonna 2010 NRJ Livess\xc3\xa4 ovat esiintyneet Happoradio, Irina, Raptori, Poets of the Fall, The Giant Leap ja Manboy._NEWLINE_Vuosina 2004\xe2\x80\x932009 NRJ j\xc3\xa4rjesti my\xc3\xb6s NRJ In The Park -konsertteja. Syksyisin NRJ j\xc3\xa4rjest\xc3\xa4\xc3\xa4 muodikkaan NRJ Fashion Awards -gaalan._NEWLINE_Kanava on julkaissut kokoelmalevyt NRJ One Hit Wonders 1\xe2\x80\x932, NRJ Hits 1\xe2\x80\x9318 ja NRJ Party Planet._NEWLINE_Kev\xc3\xa4\xc3\xa4ll\xc3\xa4 2011 NRJ:ll\xc3\xa4 kuultiin ED-maraton l\xc3\xa4hetys, jossa juonnettiin 72 tuntia suoraa radiol\xc3\xa4hetyst\xc3\xa4. Juontajat juonsivat eri kellonaikoina kuin normaalisti. Maratonl\xc3\xa4hetyksell\xc3\xa4 haluttiin tukea p\xc3\xa4\xc3\xa4sykokeisiin valmistautuvien lukemisurakkaa. Joulukuussa 2012 Aamupojat juonsivat 24 tunnin l\xc3\xa4hetyksen. Kev\xc3\xa4\xc3\xa4ll\xc3\xa4 2012 ja syksyll\xc3\xa4 2013 kuultiin 72 tunnin suorat l\xc3\xa4hetykset.\n_START_SECTION_\nNetti-TV\n_START_PARAGRAPH_\nNRJ aloitti oman netti-TV-palvelunsa Suomessa 23. tammikuuta 2009. Netti-tv:ss\xc3\xa4 k\xc3\xa4ytt\xc3\xa4j\xc3\xa4 voi katsoa tuoreimpien hittien musiikkivideoita, NRJ:n ohjelmissa olleiden vieraiden haastatteluita, NRJ:n j\xc3\xa4rjest\xc3\xa4mist\xc3\xa4 tapahtumista kuvattuja videoita sek\xc3\xa4 NRJ:n Aamupoikien tempauksia.'